PressReader - Weg!: 2018-04-01 - WEET VOOR JY WAAI
Weg! - 2018-04-01 - Na De Vlugt Agterpad -
Oop Die Plaas­kind-pad­stal is el­ke dag oop van 8 vm.- 4 nm. en A­dri kook e­tes (R85 tot R135 p.p.) op be­spre­king. Son­dae kan jy teen R135 p.p. vir ’n drie­gang­maal kom aan­sit. Vir die­ge­ne wat nie be­spreek het nie, maar wel met ’n hon­ger kol­le­tjie op­daag, is hier ham­bur­gers, slap­tjips, la­sa­gne en roos­ter­brood. De­sem­ber­maade maak A­dri ook piz­zas so­wel as s­kaap-, koe­doe-, hoen­der- en bief­pas­teie in die kool­stoof vir men­se wat gou iet­sie wil gryp voor­dat hul­le weer ver­der ry. Bly­plek? Bain se huis het slaap­plek vir 12 men­se en kos R300 p.p. (self­sorg, hier’s ’n gas­stoof- en vries­kas) of R360 p.p. met ont­byt in­ge­sluit. A­dri voor­sien lin­ne en braai­hout. Kon­tak 044 752 3025;
diep­laas­kind­pad­stal@gmail.com Wat nog? Jy kan ook ’n plaas­brood teen R20 ’n paar dae vooruit be­stel (R30 vir ’n brood met kaas of neu­te) die Keur­booms­ri­vier ry en die ne­der­set­tin­kie De Vlugt se paar op­stal­le is ’n wel­ko­me ge­sig – so ook die ys­koue Fan­ta wat A­dri van Rooyen by haar Die Plaas­kind-pad­stal da­de­lik vir my uit­haal. A­dri het tus­sen hier­die ber­ge groot­ge­word (ek ver­moed sy ís die Plaas­kind!) en kan jou baie van die ge­skie­de­nis ver­tel.
Sy gaan wys my die hui­sie waar­in T­ho­mas Bain en sy gesin vir ’n paar jaar met die bou van die pas ge­woon het. Dis nou te huur vir men­se wat ’n paar nag­te in De Vlugt wil oor­staan. Die plek­kie kort op­knap­ping, maar die iet­wat ver­weer­de ou­tyd­se meu­bels, plank­vloe­re, kool­stoof en pa­raf­fien­lam­pe laat dit tog voel of jy by oom T­ho­mas aan huis kui­er.
Ter­wyl A­dri in die pad­stal se kom­buis wer­skaf, stap ek met ’n kop­pie kof­fie deur die rak­ke: los lek­kers, hand­ge­reed­skap, ou lang­speel­pla­te, lap­pies­kom­ber­se, heu­ning, klein­koe­kies… af en toe druis ’n kar of mo­tor­fiets bui­te ver­by. Par­ty hou stil en kom loer in – Die Plaas­kind is die per­fek­te af­trek­plek vir ou­ens wat die he­le pas van Knys­na tot in U­ni­on­da­le vir die lek­ker­te ry.
Bui­te op die werf is He­ster (’n man­ne­tjies­kat) al­te da­nig met my. Ek kom gou ag­ter dit gaan nie oor my nie, maar wel oor die melk­be­ker op die kof­fie­skink­bord!
Toe A­dri ’n bord boe­re­kos voor my kom neer­sit, moet He­ster eers vort en ek lê be­haag­lik weg: rys, ka­pok­aar­tap­pels, soet­wor­tel­tjies, skaap­tjop­pies… en daar kom glo nog ’n sny pa­tat­koek ook vir na­ge­reg! Ná mid­dag­e­te kan jy óf om­draai en soos jy ge­kom het te­rug­ry U­ni­on­da­le toe, óf een van hier­die ag­ter­paaie in ’n ander koers volg: Volg Fie­la se pad met die twee­de been van die Prins Alf­red­pas langs om­trent reg­uit suid vir so­wat 50 km tot by die N2-aan­slui­ting oos van Knys­na. In De Vlugt kan jy in­loer by An­gie’s G Spot ( 044 752 3017; an­giesgs­pot.co.za), ’n wa­ter­gat vir mo­tor­fiets­ry­ers wat oor na­we­ke hier­langs kom, en die Ou­te­ni­qua Trout Lod­ge ( 087 808 2531; ou­te­ni­qua­trout.co.za) – al­bei het re­stau­ran­te en ver­blyf. So­wat 25 km van De Vlugt af kan jy by die S­pitz­kop-uit­kyk­punt ( GPS S33.91499 E23.14507) in­swaai, waar­na die pas in die Diep­wal­le­bos begin daal. Draai by die bos­bou­sta­sie ( 044 302 5600;
san­parks.org) in en be­soek die Fo­rest Le­gends-mu­seum – hier’s die ge­raam­te van ’n Knys­na-o­li­fant te sien, as­ook uit­stal­lings van hoe die bos­kap­pers des­tyds ge­woon en ge­werk het. Koop ’n koel­drank by die tee­tuin voor­dat jy reg­oor die bos­bou­sta­sie se af­draai in die Ko­ning E­du­ard VII-groot­boom se die koel­te gaan sit. Daar­na is dit nog 15 km se mooi bos­pad tot by die N2.
Die Joncks­rus-pad na die wes­te volg die Keur­booms­ri­vier stroom­op vir 25 km tot by die N9. Die grond­pad loop deur ’n boer­de­ry­dis­trik en ver­by die K-Bu­ku Of­fro­a­ders Pub ( 063 792 8421; GPS S33.78483 E23.06815) – hier raak dit ver­al oor na­we­ke jo­lig as die boe­re van die om­trek kom sport kyk en ’n bier en ham­bur­ger ge­niet!